Mario Püzo

Mario Püzo (; ) — italyan əsilli ABŞ yazıçısı, ssenaristi və tənqidçisi.

 Həyatı 
Mario Püzo 15 oktyabr 1920-ci ildə italyan mühacir ailəsində anadan olmuşdur. İkinci dünya müharibəsi zamanı ABŞ Hərbi Hava Qüvvələrinin tərkibində Şərqi Asiya və Almaniyada xidmət etmişdir. Nyu-York Yeni Məktəbində və Kolumbiya Universitetində oxumuşdur.

Təxminən iyirmi il ABŞ-nin Nyu-Yorkda və xaricdəki dövlət idarələrində işləmişdir. 1963-cü ildən o, ştatdankənar jurnalist kimi fəaliyyətə başladı və peşəkar ədəbiyyatçı oldu.

Mario Püzonun ilk kitabı "Zülmət meydanı" 1955-ci ildə işıq üzü görmüşdür. Romandakı hadisələr müharibədən sonrakı Almaniyada baş verir. Hadisələrin mərkəzində Amerika əsgəri ilə alman qızının məhəbbəti dayanır. Yazıçının növbəti romanı "Xoşbəxt mühacir" 1965-ci ildə çap olundu. Roman ABŞ-də Böyük böhran dövründə italyan mühacirlərin ağır həyatından bəhs edirdi. Bu iki kitab Rusiyada ilk dəfə 1990-cı illərdə çap olundu.

Yazıçıya geniş dünya şöhrətini 1969-cu ildə işıq üzü görən "Xaç atası" romanı qazandırdı. Bu əsərdə italyan mafiyasının dərin köklərindən, qanunlarından, rüşvətxorluqdan, zorakılıqdan və alicənab qanqster don Karleonedən bəhs edirdi. 1970-ci illərdə bu roman bestsellerə çevrildi. 1972-ci ildə Mario Püzonun özünün ssenarisi əsasında kinorejissor Frensis Ford Koppola eyniadlı film çəkdi.

Mario Püzo 2 iyul 1999-cu ildə ürək çatışmazlığından Lonq-Aylenddəki evində vəfat etmişdir.

Mario Püzonun "Omerta" romanı onun ölümündən sonra, 2000-ci ildə çap olundu. "Ailə" adlı sonuncu romanı isə həyat yoldaşı Kerol Cino tərəfindən tamamlanmış və 2001-ci ildə işıq üzü görmüşdür.

 Filmoqrafiya 
 Xaç atası (film, 1972) / The Godfather
 Xaç atası 2 (film, 1974) / The Godfather Part II
 Zəlzələ (1974) / Earthquake
 Supermen (1978) / Superman
 Supermen 2 (1980) / Superman 2
 Siciliyalı (1987) / The Sicilian
 Xoşbəxt səyyah qız (1988)
 Xaç atası 3 (film, 1990) / The Godfather Part III
 Sonuncu don (1997)

 İstinadlar 


 Xarici keçidlər 

 FreshAir Interview
 Mario Puzo biography 
 Mario Puzo Books
 The Official Mario Puzo Library

Kateqoriya:Ssenaristlər
Kateqoriya:ABŞ tənqidçiləri
Kateqoriya:ABŞ yazıçıları
Kateqoriya:ABŞ ssenaristləri
Kateqoriya:Manhettendə doğulanlar
Kateqoriya:Nyu-Yorkda vəfat edənlər
Kateqoriya:XX əsr ABŞ yazıçıları